༄༅། །སྦྱོར་དྲུག་ཀུན་སྤངས་ལུགས་བཞུགས།
ཨེ་མ་ཧོ། དཔལ་ལྡན་བླ་མ་དམ་པ་རྣམས་དང་། དཔལ་དུས་ཀྱི་འཁོར་ལོ་ལ་ཕྱག་
འཚལ་ལོ། །ཐེག་པ་ཐམས་ཅད་ཀྱི་དོན་གྱི་བཅུད་ཕྱུང་ཞིང༌། མདོ་རྒྱུད་ཐམས་ཅད་ཀྱི་སྙིང་པོ་
བསྡུས་པ།
འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་ཀྱི་འབྱུང་
གནས། དུས་གསུམ་གྱི་སངས་རྒྱས་ཐམས་ཅད་ཀྱི་མྱུར་དུ་བགྲོད་པའི་ཉེ་ལམ་མཐར་ཐུག་པ།
གྲུབ་པ་ཐོབ་པའི་རྣལ་འབྱོར་པ་ཐམས་ཅད་ཀྱི་འཇུག་ངོགས་སམ་གཤེགས་ཤུལ། སྐྱེས་བུ་
བརྩོན་འགྲུས་ཅན་ཚེ་གཅིག་ལ་གྲོལ་བར་བྱེད་པའི་ཐབས་ཤེས་ཟུང་འཇུག་གི་ལམ་ཁྱད་པར་
ཅན། མཁའ་འགྲོས་སྣོད་མིན་ལ་སྦས་ནས་གསང་བའི་དོན། རིགས་ལྡན་གྱིས་སྣོད་ལྡན་གྱི་
དོན་དུ་གསལ་བར་ཞུས་ཤིང་བསྔགས་པས། དཔལ་དུས་ཀྱི་འཁོར་ལོའི་སྦྱོར་བ་ཡན་ལག་
དྲུག་པ་ཞེས་གྲགས་པའི་ཟབ་ལམ་རྡོ་རྗེའི་རྣལ་འབྱོར་གྱི་ཁྲིད་བྱེད་པ་ལ་བཞི་ལས། གང་
འཁྲིད་ན་གཞི་སེམས་རང་སྐྱེ་མེད་སྟོང་ཉིད་དུ། མ་རིག་པའི་གཟུང་འཛིན་གྱི་རྣམ་པར་རྟོག་པ་
ཅན་འདི་འཁྲིད། གང་དུ་འཁྲིད་ན། འབྲས་བུ་རྣམ་པར་མི་རྟོག་པའི་ཡེ་ཤེས་ཀྱི་སྐུ་དང༌། ཐུགས་
ཅན་གྱི་སངས་རྒྱས་སུ་ཁྲིད། གང་གིས་འཁྲིད་ན། ལྟ་བ་རྣམ་པར་མི་རྟོག་པའི་ཡེ་ཤེས་བསྒོམ་
པ། ལམ་རྣམ་པར་མི་རྟོག་པའི་ཏིང་ངེ་འཛིན་གྱི་རྒྱལ་པོའི་སྒོ་ནས་ཁྲིད། ཇི་ལྟར་འཁྲིད་ན། ཡིད་
ཆེས་པའི་རྐྱེན་གསུམ་དང་ལྡན་པའི་བརྡའ་ཐབས་ལ་བརྟེན་ནས་འཁྲིད་དེ། འགྲེལ་ཆེན་ལས།
སྔགས་ཀྱི་ཐེག་པ་འདིར་ཡིད་ཆེས་པའི་རྐྱེན་རྣམ་པ་གསུམ། བཅོམ་ལྡན་འདས་ཀྱིས་གསུངས་
ཏེ། རེ་ཞིག་དང་པོར་ཡིད་ཆེས་པའི་རྒྱུད་ཀྱི་རྐྱེན་དང་། དེ་ནས་ཡིད་ཆེས་པའི་བླ་མའི་རྐྱེན་དང༌།
དེ་ནས་ཡིད་ཆེས་པའི་རང་གི་རྐྱེན་ཏེ། ཡིད་ཆེས་པའི་རྐྱེན་འདི་གསུམ་གྱིས་ཡོངས་སུ་དག་པ།
ཡང་དག་པར་རྫོགས་པའི་སངས་རྒྱས་ཀྱི་ལམ་ཡིན་ནོ། །གཞན་དུ་ན་ཡིད་ཆེས་པའི་རྐྱེན་
གསུམ་དང་བྲལ་བའི་ལམ་གང་བླ་མས་སློབ་མ་ལ་བརྗོད་པ་དེས་ཡང་དག་པར་རྫོགས་པའི་
-208-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
སངས་རྒྱས་ཀྱི་འབྲས་བུ་སྟེར་བར་མི་འགྱུར་ཏེ། སློབ་མ་དེའི་འདོད་པ་ལ་རྨོངས་པའི་ཕྱིར།
ཀུན་རྫོབ་ཀྱི་བདེན་པས་འཇིག་རྟེན་པའི་འབྲས་བུ་ཐོབ་པར་འགྱུར་རོ། །ཞེས་གསུངས་སོ། །
དེ་ལ་གཉིས། སྔོན་དུ་འགྲོ་བའི་ཁྲིད་དང༌། དངོས་གཞིའི་ཁྲིད་དོ། །དང་པོ་ལ་གཉིས།
ཐུན་མོང་གི་དང༌། ཐུན་མོང་མ་ཡིན་པའི་སྔོན་དུ་འགྲོ་བའི་ཁྲིད་དོ། །དང་པོ་ལ་བཞི་ལས།
རྒྱུད་སྣོད་དུ་རུང་བར་བྱེད་པའི་སྐྱབས་འགྲོ་སེམས་བསྐྱེད་ཀྱི་འཁྲིད་ནི། ཕྱོགས་བཅུ་
ཐམས་ཅད་རྒྱུ་རིན་པོ་ཆེ་སྣ་ཚོགས་ལས་གྲུབ་པ། བདེ་བ་ཅན་ནམ། འོག་མིན་ཆེན་པོ་ལྟ་བུ་
ཞིང་ཁམས་རྣམ་པར་དག་པའི་གཞལ་མེད་ཁང་དུ་གྱུར་པའི། རང་གི་མདུན་ཕྱོགས་སུ་ཁྲི་
གདན་སྣ་ཚོགས་པའི་སྟེང་དུ་སངས་རྒྱས། རང་བཞིན་སྐྱེ་བ་མེད་པའི་ཆོས་ཀྱི་སྐུའི་སངས་
རྒྱས། རྣམ་པ་ལོངས་སྤྱོད་རྫོགས་པའི་སྐུ་དང་། སྤྲུལ་པའི་སྐུའི་སངས་རྒྱས་དཔག་ཏུ་མེད་པ་
ཏིལ་གྱི་གང་བུ་ལྟར་གང་པར་བསྒོམ། སངས་རྒྱས་ཀྱི་མདུན་རང་གི་རྒྱབ་ཕྱོགས་སུ་ཁྲི་གདན་
སྣ་ཚོགས་པའི་སྟེང་དུ་དམ་པའི་ཆོས། རང་བཞིན་སྤྱོས་པ་ཐམས་ཅད་དང་བྲལ་བ་དོན་དམ་
པའི་ཆོས། རྣམ་པ་གླེགས་བམ་ཡིག་འབྲུ་སྣ་ཚོགས་པའི་གཟུགས་དཔག་ཏུ་མེད་པས་བྲག་རི་
སངས་རྒྱས་ཀྱི་གཡས་རང་གི་གཡོན་ཕྱོགས་སུ་ཁྲི་གདན་སྣ་
ཚོགས་པའི་སྟེང་དུ། བྱང་ཆུབ་སེམས་དཔའི་དགེ་འདུན། རང་བཞིན་རྟོགས་པ་ཡེ་ཤེས་ལས་
ཕྱིར་མི་ལྡོག་པའི་ས་ལ་གནས་པ། རྣམ་པ་འཁོར་ལོས་སྒྱུར་བའི་རྒྱལ་པོའི་ཆ་ལུགས་ཅན།
ཤེས་རབ་ཀྱི་སེམས་དཔའ་འཇམ་དཔལ། ཐབས་ཀྱི་སེམས་དཔའ་སྤྱན་རས་གཟིགས་དབང་
ཕྱུག། མཐུ་སྟོབས་ཀྱི་སེམས་དཔའ་ཕྱག་ན་རྡོ་རྗེ། བསྐལ་བཟང་གི་སེམས་དཔའ་བྱམས་པ་
མགོན་པོ་ལ་སོགས་པ་དཔག་ཏུ་མེད་པས་གང་བར་བསྒོམ། སངས་རྒྱས་ཀྱི་གཡོན་རང་གི་
གཡས་ཕྱོགས་སུ་ཁྲི་གདན་སྣ་ཚོགས་པའི་སྟེང་དུ། ཉན་ཐོས་དང༌། རང་སངས་རྒྱས་ཀྱི་དགེ་
འདུན། རང་བཞིན་ཆོས་ཉིད་བདེན་པའི་དོན་མངོན་སུམ་དུ་མཐོང་བའི་འཕགས་པ། རྣམ་པ་
ལྟར་གཏམས་པར་བསྒོམ།
-209-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དབུ་ཟླུམ་དང་ཞབས་རྗེན་དུ་བཞུགས་ཤིང༌། ཆོས་གོས་ངུར་སྨྲིག་གི་རྒྱལ་མཚན་འཛིན་པ་
དཔག་ཏུ་མེད་པས་གང་བར་བསྒོམ། དབུས་ན་དགོས་འདོད་ཐམས་ཅད་འབྱུང་བའི་དཔག་
བསམ་གྱི་ལྗོན་ཤིང་གིས་བཏེགས་པའི་ཐོག། པད་མོ་འདབ་མ་བཅུ་དྲུག་པས་གཡོགས་པའི་
སྟེང་ཕྱོགས་སུ་ཁྲི་གདན་སྣ་ཚོགས་པའི་སྟེང་དུ། བླ་མ་དང་ཡི་དམ་ཀྱི་ལྷ་ཚོགས། རང་བཞིན་
དུས་གསུམ་སངས་རྒྱས་ཐམས་ཅད་ཀྱི་རྣམ་འཕྲུལ། རྣམ་པ་རང་གི་བླ་མ་དང་ཡི་དམ་ལྷའི་
སྐུར་སྣང་བ་དཔག་ཏུ་མེད་པས་གང་བར་བསྒོམ། འོག་ཕྱོགས་སུ་ཁྲི་གདན་སྣ་ཚོགས་པའི་སྟེང་
དུ། མཁའ་འགྲོ་ཆོས་སྐྱོང་བའི་སྲུང་མ། རང་བཞིན་བྱང་ཆུབ་སེམས་དཔའ་ཆེན་པོ། རྣམ་པ་
རང་རང་གི་གཟུགས་སྣ་ཚོགས་དང་ལྡན་ཞིང༌། མཚོན་ཆ་སྣ་ཚོགས་འཛིན་པས། བདག་ཉིད་
དང་ཆོས་བྱེད་རྣམས་ཀྱི་བར་ཆད་བསྲུང་བཞིན་པ་དཔག་ཏུ་མེད་པས་གང་བར་བསྒོམ། དེ་དག་
གི་དབུས་པད་སྡོང་སྣ་ཚོགས་པའི་སྟེང་ན། བདག་ཉིད་དང་སེམས་ཅན་ཐམས་ཅད་གནས་ནས་
སྐྱབས་སུ་འགྲོ་བར་བསྒོམས་ཏེ། དེ་ཡང་མ་ནམ་མཁའ་དང་མཉམ་པའི་སེམས་ཅན་ཐམས་
ཅད་སྲིད་པ་འཁོར་བ་སྡུག་བསྔལ་རྒྱུ་བཅས་ལས་བསྐྱབ་ཅིང༌། ཐར་པ་མྱ་ངན་ལས་འདས་
པའི་བདེ་བ་རྒྱུ་བཅས་ལ་དགོད་པའི་དོན་དུ། སྐྱབས་གནས་དངོས་བླ་ན་མེད་པ་ཡང་དག་པར་
རྫོགས་པའི་སངས་རྒྱས་ཐོབ་པར་བྱ། དེའི་ཆེད་དུ་དུས་ད་ནས་བཟུང་སྟེ། ཇི་སྲིད་སངས་རྒྱས་
མ་ཐོབ་ཀྱི་བར་དུ། བླ་མ་ལ་འདྲེན་པ། ཡི་དམ་ལ་རྒྱུད་བྱིན་གྱིས་རློབ་པ། སངས་རྒྱས་ལ་སྟོན་
པ། ཆོས་ལ་ལམ། དགེ་འདུན་ལ་གྲོགས། མཁའ་འགྲོ་ཆོས་སྐྱོང་ལ་སྲུང་མ་ཞུ། ཞེ་ཐག་པ་
ནས་སྐྱབས་དང་མགོན་དང་དཔུང་གཉེན་ཞུ་བར་བསམས་ཏེ།
ཕྱོགས་བཅུ་རྣམས་ན་བཞུགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས་
སུ་མཆིའོ། །ཕྱོགས་བཅུ་རྣམས་ན་བཞུགས་པའི་དམ་པའི་ཆོས་རྣམས་ལ་སྐྱབས་སུ་འཆིའོ། །
ཕྱོགས་བཅུ་རྣམས་ན་བཞུགས་པའི་འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །བླ་
-210-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
མ་དགེ་བའི་བཤེས་གཉེན་རྣམས་དང༌། ཡི་དམ་ལྷ་ཚོགས་རྣམས་ལ་སྐྱབས་སུ་མཆིའོ།
མཁའ་འགྲོ་ཆོས་སྐྱོང་བའི་སྲུང་མ་ཡེ་ཤེས་ཀྱི་སྤྱན་ཅན་རྣམས་ལ་སྐྱབས་སུ་མཆིའོ། །ཞེས་དོན་
དྲན་བཞིན་པས་ཉི་ཤུ་རྩ་གཅིག་ལ་སོགས་པ་ཅི་རིགས་པར་བརྗོད་དེ།
དེ་ནས། བླ་མ་དགེ་བའི་བཤེས་གཉེན་རྣམས་དང༌། ཡི་དམ་གྱི་ལྷ་ཚོགས་རྣམས་ཀྱིས་
བྱིན་གྱིས་བརླབ་ཏུ་གསོལ། ཇོ་བོ་དཀོན་མཆོག་ཐུགས་རྗེ་ཆེན་པོ་དང་ལྡན་པ་གསུམ་གྱིས་
བྱིན་གྱིས་བརླབ་ཏུ་གསོལ། མཁའ་འགྲོ་ཆོས་སྐྱོང་བའི་སྲུང་མ་ཡེ་ཤེས་ཀྱི་སྤྱན་དང་ལྡན་པ་
རྣམས་ཀྱིས་བྱིན་གྱིས་བརླབ་ཏུ་གསོལ། བདག་དང་མཐའ་ཡས་པའི་སེམས་ཅན་ཐམས་ཅད་
ཀྱི་ལམ་གྱི་གནས་སྐབས་ཐམས་ཅད་དུ། མི་དང་མི་མ་ཡིན་པའི་བར་ཆད་ཐམས་ཅད་མེད་ཅིང་
མི་འབྱུང་བ་དང་། ཞི་བ་དང་། སེམས་རྒྱུད་ལ་ཆོས་མིན་གྱི་རྣམ་པར་རྟོག་པའི་རྒྱུ་བ་གང་ཡང་
མི་འབྱུང་བ་དང་། ཞི་གནས་དང་ལྷག་མཐོང་ཟུང་དུ་འབྲེལ་པའི་ཏིང་ངེ་འཛིན་གྱི་སྒོ་བསམ་
གྱིས་མི་ཁྱབ་པ་ཐམས་ཅད་དུས་ཅིག་ཅར་དུ་མངོན་དུ་འགྱུར་བ་དང་། ཆོས་རྣམས་ཀྱི་གནས་
ལུགས་ཐབས་ཤེས་ཟུང་འཇུག་གི་རྟོགས་པ་ཁྱད་པར་ཅན་སྐྱེ་བ་དང་། སྐྱེས་ནས་མཆོག་དང་
ཐུན་མོང་གི་དངོས་གྲུབ་ཐམས་ཅད་ཚེ་གཅིག་ལུས་གཅིག་ལ་གྲུབ་པར་བྱིན་གྱིས་བརླབ་ཏུ་
གསོལ། ཞེས་བྱིན་རླབས་ཞུ། ཞུས་པ་བཞིན་བྱིན་བརླབས་བྱུང་བར་བསྒོམ་མོ།། །།
གཉིས་པ་སྡིག་སྒྲིབ་དང་དམ་ཚིག་གི་ཉེས་པ་དག་པར་བྱེད་པ་ཡི་གེ་བརྒྱ་པའི་ཁྲིད་ནི།
སྐྱབས་འགྲོ་སེམས་བསྐྱེད་སྔོན་དུ་སོང་ནས། རང་གི་སྤྱི་བོར་པད་མ་དང་ཟླ་བའི་དཀྱིལ་འཁོར་
གྱི་སྟེང་དུ་ཧཱུཾ་དཀར་པོ། དེ་ལས་རྡོ་རྗེ་དཀར་པོ་ཧཱུཾ་གིས་མཚན་པ། དེ་ལས་འོད་ཟེར་འཕྲོས་པས་
སེམས་ཅན་ཐམས་ཅད་ཀྱི་སྡིག་སྒྲིབ་དང་དམ་ཚིག་གི་ཉེས་པ་ཐམས་ཅད་དག་པར་སྦྱངས།
ཚུར་འདུས་ནས་རྡོ་རྗེ་ལ་ཐིམ་པ་དང་། དེ་ཡོངས་སུ་གྱུར་པ་ལས་དཔལ་དུས་ཀྱི་འཁོར་ལོ་རྡོ་
རྗེ་སེམས་དཔའ་སྐུ་མདོག་དཀར་པོ་ཞལ་གཅིག་ཕྱག་གཉིས་པ། གཡས་རྡོ་རྗེ་གཡོན་དྲིལ་བུ་
-211-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཛིན་པས་ཡུམ་ལ་འཁྱུད་པ། ཡུམ་རྡོ་རྗེ་སེམས་མ་སྐུ་མདོག་དམར་མོ། གྲི་གུག་དང་ཐོད་པ་
འཛིན་པས་ཡབ་ལ་འཁྱུད་པ། གཉིས་ཀ་རིན་པོ་ཆེ་དང་རུས་པའི་རྒྱན་གྱིས་སྤྲས་པ། སྙོམས་
པར་ཞུགས་ནས་རྡོ་རྗེ་དཀྱིལ་ཀྲུང་དང༌། པད་མའི་འདུག་སྟངས་ཀྱིས་བཞུགས་པར་བསམ།
དེའི་ཐུགས་ཀར་ཟླ་བའི་སྟེང་དུ་རྡོ་རྗེ་ཧཱུཾ་གིས་མཚན་པ་ལ་སྔགས་ཀྱི་ཕྲེང་པས་བསྐོར་བ་
དམིགས་ཏེ། དེ་ལས་འོད་ཟེར་འཕྲོས་པས། ཕྱོགས་བཅུའི་སངས་རྒྱས་དང་བྱང་ཆུབ་སེམས་
དཔའ་ཐམས་ཅད་མདུན་གྱི་ནམ་མཁར་སྤྱན་དྲངས་ནས། བཞུགས་པའི་ཐུགས་བསྐུལ་བས།
སྙོམས་པར་ཞུགས་པ་ལས་ཡེ་ཤེས་ཀྱི་བདུད་རྩི་བྱུང་བས། ཡབ་ཡུམ་གཉིས་ཀྱི་སྐུ་གང༌།
ཐུགས་ཀའི་ཧཱུཾ་ལས་འཛགས་ཏེ། བདག་ཉིད་ཀྱི་སྤྱི་གཙུག་ནས་ཞུགས་པས། ཚེ་ཐོག་མ་མེད་
པ་ནས་ཀྱི་སྡིག་པ་དང་སྒྲིབ་པ་དམ་ཚིག་གི་ཉེས་པ་ཐམས་ཅད་ཁ་དོག་ནག་པོའི་ཚུལ་དུ་
གཤང་གཅིའི་ལམ་གཉིས་དང༌། རྐང་མཐིལ་གཉིས་ནས་ཐོན་ཏེ། ཤུལ་ཐམས་ཅད་ཡེ་ཤེས་ཀྱི
བདུད་རྩི་ཁ་དོག་དཀར་པོས་ཁེངས་པར་བསམ་ཞིང༌། སྔགས་བརྒྱ་རྩ་ལ་སོགས་པ་ཅི་རིགས་
པར་བཟླ་བར་བྱའོ། །ཐུན་འཇོག་ཁར་བཤགས་བསྡམས་བྱ་སྟེ། སངས་རྒྱས་དང་བྱང་ཆུབ་
སེམས་དཔའ་ཐམས་ཅད་འོད་དུ་བསྡུས་ལ་ཡབ་ཡུམ་ལ་བསྟིམ། ཡབ་ཡུམ་འོད་དུ་གྱུར་པ་
བདག་གི་སྤྱི་བོ་ནས་ཐིམ་ནས། ལུས་ཐམས་ཅད་ལ་ཁྱབ་པས། ལས་དང་ཉོན་མོངས་པ་དང་
ཤ་རུས་ཁྲག་ལ་སོགས་པ་རྣམ་པར་སྨིན་པ་ལས་གྲུབ་པ་ཐམས་ཅད་དག་ནས། སྦྲུལ་ཤུན་
སྤགས་བརྗེས་པ་ལྟར་གྱུར་པའི་ངང་ལས། བདག་ཉིད་དཔལ་དུས་ཀྱི་འཁོར་ལོ་རྡོ་རྗེ་སེམས་
དཔའ་ཆུ་ཟླ་ལྟ་བུར་གྱུར་པར་བསྒོམས་ལ། བསྔོ་བ་བྱའོ།། །།
གསུམ་པ་བསོད་ནམས་ཀྱི་ཚོགས་རྫོགས་པར་བྱེད་པ་མཎྜལ་གྱི་ཁྲིད་ནི། དམིགས་རྟེན་
དུ་འབྱོར་བ་དང་བསྟུན་པའི་མཎྜལ་ལེགས་པར་བཤམས་པ་དེ། རྒྱུ་བདག་གཞན་སེམས་ཅན་
ཐམས་ཅད་ཀྱི་ལུས་ངག་ཡིད་གསུམ་དུས་གསུམ་དགེ་ཚོགས་ལས་གྲུབ་པ།
རིན་པོ་ཆེའི་
-212-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག
ངག་གི་རིམ་པ། ༨༦༽
མཎྜལ་རྒྱ་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་དང་མཉམ་པ། ལྕགས་རི་ཆེན་
པོས་བསྐོར་པའི་དབུས་སུ་རི་བོ་མཆོག་རབ། ཤར་དུ་ལུས་འཕགས་པོ། ལྷོ་རུ་འཛམ་བུ་གླིང༌།
ནུབ་ཏུ་བ་ལང་སྤྱོད། བྱང་དུ་སྒྲ་མི་སྙན། རི་རབ་ཀྱི་ཤར་དུ་ཉི་མ། ནུབ་ཏུ་ཟླ་བ། དབུས་སུ་རིན་
པོ་ཆེ་སྣ་བདུན། བཀྲ་ཤིས་ཀྱི་རྫས་བརྒྱད། གཏེར་ཆེན་པོའི་བུམ་པ་ལ་སོགས་པ་ལྷ་དང་མིའི་
འདོད་པའི་ཡོན་ཏན་མ་ཚང་པ་མེད་པ། ཀུན་ཏུ་བཟང་པོའི་མཆོད་སྤྲིན་ལས་གྲུབ་པ། ས་གཞི་
དང་བར་སྣང་ཐམས་ཅད་ཁེངས་པ། དྭངས་ཤིང་ཐོགས་པ་མེད་པ། བློས་གསལ་བར་དམིགས་
ཏེ། བླ་མ་དང་དཀོན་མཆོག་རྣམས་ལ་ཕུལ་བས། ཐུགས་རྗེའི་དབང་གིས་བཞེས་ནས་རྒྱུད་
བྱིན་གྱིས་བརླབ་པར་བསམས་ཏེ། བདག་གཞན་ལུས་ངག་ཡིད་གསུམ་དུས་གསུམ་དགེ་
3} 19
ཚོགས་རྣམས། །རིན་ཆེན་མཎྜལ་ཀུན་བཟང་མཆོད་པའི་ཚོགས་བཅས་པ། །བློ་ཡིས་དམིགས་
ནས་བླ་མ་དཀོན་མཆོག་རྣམས་ལ་འབུལ། །ཐུགས་རྗེའི་དབང་གིས་བཞེས་ནས་བྱིན་གྱིས་
བརླབ་ཏུ་གསོལ། །ཞེས་པ་དོན་སེམས་བཞིན་པས་བརྗོད་ཅིང༌། ཡང་དང་ཡང་དུ་ཕུལ་ལ་
གསོལ་བ་དྲག་ཏུ་གདབ་པར་བྱའོ།། །།
བཞི་པ་བྱིན་རླབས་འཇུག་པར་བྱེད་པ་བླ་མའི་རྣལ་འབྱོར་གྱི་ཁྲིད་ནི། རང་གི་སྤྱི་བོའི་
ཐད་ཀར་རིན་པོ་ཆེའི་ཁྲི་སེང་གེས་བཏེག་པའི་སྟེང་དུ། པད་ཉི་ཟླ་བའི་གདན་ལ། བླ་མ་དཔལ་
དུས་ཀྱི་འཁོར་ལོ་རྡོ་རྗེ་འཆང་གི་བདག་ཉིད། ཕྱག་གཡས་རྡོ་རྗེ། གཡོན་དྲིལ་བུ་འཛིན་པ། རྡོ་
རྗེའི་དཀྱིལ་ཀྲུང་གིས་བཞུགས་པ། སྐུ་ལ་དར་སྣ་ཚོགས་ཀྱི་ན་བཟས་བཀླུབས་ཤིང༌། རིན་པོ་
ཆེའི་རྒྱན་ཐམས་ཅད་ཀྱིས་བརྒྱན་པ། ཐུགས་ཏིང་ངེ་འཛིན་གྱི་སྒོ་དུ་མ་ལ་མཉམ་པར་བཞག
པ། སངས་རྒྱས་ཐམས་ཅད་འདུས་པའི་བདག་ཉིད་དུ་དམིགས་ལ། བླ་མ་ཐམས་ཅད་འོད་
ཀྱིས་བསྡུས་ནས་བསྟིམས་ཏེ། འདི་ཉིད་སངས་རྒྱས་དང་ཆོས་དང་དགེ་འདུན་གྱི་ངོ་བོ། བླ་མ་
ཐམས་ཅད་འདུས་པའི་བདག་ཉིད། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་
-213-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐམས་ཅད་ཀྱི་རྩ་བ། ཚེ་འདི་དང་ཕྱི་མའི་བདེ་སྐྱིད་ཐམས་ཅད་ཀྱི་འབྱུང་གནས་ཡིན་ངེས་སུ་
བསམས་ལ། མཆི་མ་འཁྲུག་པ་ཙམ་དུ་མོས་གུས་བྱ། མཆོད་པའི་ཡོ་བྱད་ཐམས་ཅད་དབུལ།
དགྲ་གཉེན་དང་ལུས་ལོངས་སྤྱོད་ཐམས་ཅད་ལྟོས་པ་མེད་པར་ཕུལ་ནས། བསྟོད་པས་བསྟོད་
དེ། མཆོག་དང་ཐུན་མོང་གི་དངོས་གྲུབ་ཀྱི་དོན་ལ་གསོལ་བ་དྲག་ཏུ་གདབ་བོ། །དེ་ནས་བླ་མ་
འོད་དུ་ཞུ་ནས་རང་གི་སྤྱི་བོ་ནས་ཐིམ་པས། བླ་མའི་སྐུ་གསུང་ཐུགས་དང༌། རང་གི་ལུས་ངག་
ཡིད་གསུམ་དབྱེར་མེད